Namzetê Serekkomarîye yo kan Mêlenchonî, Komîsyonê Karanê Teberî yê Meclîsê Neteweyî de qisey kerd. Mêlanchonî bale ante serrgêra hêrişanê îşxalkerdişê Efrînî ser û va, seba ke paştdarîyê bidê Kurdan, di parlamenterê Partîya çati ya France Insoummise, roja Dişemeyî şîyî Rojawan.
REJÎMÊ TIRKAN REJÎMÊKO DÎKTATOR O
Serekê Çepgirî pey cû qisa arde rewşa Tirkîya ser û va: “ Ez embazanê xo yê karî ra vana, ganî ma rast name bikîme, rejîmê Tirkan, rejîmêko dîktator o.“
Mêlenchonî vat ke  HDP tena bi PKKyî nêna îfadekerdene. HDP hetanê cîya-cîyayan xo mîyan de temsîl kena û va: ‘‘PKK sey rêxistinê terorî yeno îfadekerdene û bi no qeyde Kurdan rê muameleyo xirab yeno kerdene‘‘
PKK ÎTÎFAQÊ MA YO
Soutien au HDP victime de la répression politique de la dictature d'Erdogan.

Intervention en commission des Affaires étrangères de l'Assemblée nationale. #Turquie #AFET #Erdogan pic.twitter.com/b1XrNLfRuY
Mêlenchonî wina dewam kerd: “Dewleta Tirkî xêrca zulûmî Kurdan rê çîyêk nêkena û polîtîkayanê zulûmî domnena. Çi baş o ke Kurdî eşkenê xo bipawê. Bi desan serran o ke xo şeveknenê û pawenê. PKK îtîfaqê ma yo. Çunke çêkanê xo vera DAIŞî şuxulneno. Rêxistinê terorî nîyo, rêxistinê şerwanan o.“
HUKMATÊ TIRKÎ SEBA MA ZAF XETERNAK O
Mêlenchonî derheqê hêrişê ke Efrînî rê ameyê kerdene de zî wina va:“ Hukmatê Tirkîya seba ma zaf xeternak o. Ez wazena şima bîyarê xo vîr ke Tirkîya şîrigê NATOyî ya. Rast a zî rejîmêko xeternak o.“
Mêlenchonî peynîye qiseykerdişê xo de bale ante derheqê PKKyî de hema poltîkayê kore sey “Pêroyê Kurdî PKKyî yê, PKK zî merg heq keno.‘‘  yena domnayene û vat ke ganî no mantiq bêro terkkerdene.
